ΚΑΝΟΝΙΣΜΟΣ (ΕΚ) αριθ. 2230/96 ΤΗΣ ΕΠΙΤΡΟΠΗΣ της 15ης Νοεμβρίου 1996 που τροποποιεί το παράρτημα του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3846/87 της Επιτροπής, της 17ης Δεκεμβρίου 1987, που καθορίζει την ονοματολογία των γεωργικών προϊόντων για τις επιστροφές κατά την εξαγωγή (1), όπως τροποποιήθηκε τελευταία από τον κανονισμό (ΕΚ) αριθ. 2123/96 (2), και ιδίως το άρθρο 3 τελευταίο εδάφιο,
Εκτιμώντας:
ότι ο κανονισμός (ΕΟΚ) αριθ. 3846/87 προβλέπει τη δημοσίευση της ονοματολογίας των επιστροφών στην πλήρη διατύπωση που θα ισχύει την 1η Ιανουαρίου κάθε έτους, όπως προκύπτει από τις διατάξεις που καθορίστηκαν από τους κανονισμούς τους σχετικούς με τα καθεστώτα εξαγωγής για τα γεωργικά προϊόντα (3) 7
ότι πρέπει να ληφθεί υπόψη η τροποποίηση που εισήχθη από τον κανονισμό (ΕΚ) αριθ. 1222/96 της Επιτροπής (4) και να ενσωματωθεί στον κωδικό της ονοματολογίας των επιστροφών ο αριθμός 9 μετά τα πρώτα οκτώ ψηφία που αναφέρονται στις υποδιαιρέσεις της συνδυασμένης ονοματολογίας 7
ότι είναι απαραίτητο να ληφθούν οι τροποποιήσεις της συνδυασμένης ονοματολογίας, που εισήχθησαν από τον κανονισμό (ΕΚ) αριθ. 1734/96 της Επιτροπής, της 9 Σεπτεμβρίου 1996, που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (5), που θα εφαρμοστεί από την 1η Ιανουαρίου 1997,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3846/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Νοεμβριού 1996.